નવી દિલ્હીઃ આઇપીએલમાં આરસીબી તરફથી રમી રહેલ વેસ્ટ ઇન્ડીઝનાે તોફાની બેટ્સમેન ક્રિસ ગેલ કોઈ ને કોઈ કારણસર સમાચારોમાં ઝળકતો રહે છે. ફરી એક વાર તે એક ભારતીય છોકરીને કારણે ચર્ચામાં આવી ગયો છે. જોકે આ વખતે મામલો જરા ઊલટો છે. અસલમાં આરોહી નામની એક ભારતીય છોકરીએ ક્રિસ ગેલને ટ્વિટ કર્યું, ”ગેલ, મારું દિલ ફક્ત તારા માટે જ ધડકે છે. શું આપણે ડિનર પર જઈ શકીએ?” આરોહીની આ પ્રપોઝ મળતાં જ ક્રિસ ગેલે આ પ્રપોઝલનો એ શરતે સ્વીકાર કરીને વળતું ટ્વિટ કર્યું, ”બિલ તારે ચૂકવવું પડશે.”